Atsaucoties uz pretendentu jautājumiem, sniedzam turpmāk minētās atbildes.

1. Kā norādīt piedāvāto nomas maksu, ja pretendenta iekārtās pieejami dzērieni 2 tilpumos? **- apvienojot ailes un rediģējot informāciju ailes nosaukumā. Papildus pieteikuma anketā informējot par piedāvājuma rediģēšanu.**
2. Pretendenta iekārtās mazo dzērienu tilpums ir 250ml (kā pareizi norādīt un, vai tilpuma izmērs dos papildus priekšrocības)? **– Karsto dzērienu aparāti iekštelpās ir paredzēti RP SIA „Rīgas satiksme” darbiniekiem. Ievērojot minēto, iekštelpu adresēs pasūtītājs vēlas saņemt darbiniekiem izdevīgāku piedāvājumu (plašāka dzērienu sortimenta un tilpuma izvēle, zemāka cena par vienu vienību utt). Savukārt karsto dzērienu aparāti ārtelpās ir paredzēti publiskai apritei. Līdz ar to ārtelpu adresēs ir svarīgāka nomas maksa, ja pretendents nespēj nodrošināt RP SIA „Rīgas satiksme” darbiniekiem samazinātu dzērienu cenu.**
3. Kādi ir iepirkumu vērtēšanas kritēriji? **– lūdzu skatīt atbildi uz 2. jautājumu.**
4. Ja iekārtā būs pieejams kāds bonuss ko nepiedāvās citi pretendenti, vai tā tiks uzskatīta par priekšrocību? Piemēram – augstākas kvalitātes dzērieni. **– primāri vērtēšanas kritēriji ir definēti atbildē uz 2. jautājumu. Tomēr, ja būs jāizšķiras starp diviem vienādiem/līdzvērtīgiem piedāvājumiem, dzērienu kvalitāte vai citas priekšrocības tiks ņemtas vērā.**
5. Kādēļ ir atsevišķi izdalīta prasība par buljona pieejamību? **– lai šīs tirgus izpētes ietvaros noskaidrotu, vai pretendenti spēj nodrošināt šādu specifisku dzēriena veidu**. **Tā nepiedāvāšana nerada negatīvu vērtējumu.**
6. Vai kādā no vietām būs pieejams arī ūdens pieslēgums? **– atsevišķās iekštelpu adresēs, jā. Ārtelpās, nē.**
7. Kā domāta prasība par iespēju piemērot samazinātu cenu? Kādi ir kritēriji un prasības. **– lūdzu skatīt atbildi uz 2. jautājumu. Papildus informējam, ka visiem pasūtītāja darbiniekiem ir elektroniskās darbinieka kartes. Ja pretendents spēj nodrošināt darbinieku karšu izmantošanu, lai piemērotu atlaidi, tad šāda opcija tiks ņemta vērā, izvēloties izdevīgāko piedāvājumu. Pretendents var piedāvāt arī citus variantus kā nodrošināt darbiniekiem atlaidi, bet priekšroka ir variantiem, kas prasa iespējami mazāku resursu ieguldījumu un iesaisti no pasūtītāja puses.**
8. Vai nomas maksā būs ietverti visi maksājumi, vai arī būs kas jāmaksā papildus? Piemēram – apsaimniekošanas maksa. **– nomas maksā ir iekļautas visas izmaksas. Papildus norādāms, ka, cenai ir jābūt nemainīgai līdz līguma termiņa beigām (3 gadi).**
9. Kā galvenais kritērijs ir zemākā cena par dzērienu vai nomas maksa? **– lūdzu skatīt atbildes uz 2., 4. un 7. jautājumu.**
10. Kā pretendents var būt droši par konfidencialitāti (piedāvājuma saturs līdz atvēršanas brīdim netiks izpaustas citiem)? **– iesniegtie piedāvājumi netiek publicēti vai izplatīti. Vienlaikus pretendents ir tiesīgs iesniegt šifrētu piedāvājumu, atsūtot pēc piedāvājuma iesniegšanas termiņa beigām atslēgas kodu.**
11. Vai piedāvājumu iesniegšanu ir iespējams organizēt slēgtā aploksnē un atvēršanu tiešsaistē, piemēram, *Zoom* platformā. **– nav paredzēts. Vienlaikus lūdzu skatīt atbildi uz 10. jautājumu.**
12. Vai pēc visas informācijas apkopošanas tiks pieņemts lēmums par līguma slēgšanu ar kādu no piegādātājiem? **– jā.**